《题刘履初所藏莫庆善鹰》
元代·郭钰

日光悬秋双翮齐，欲飞不飞愁云低。足无绦旋腹无食，空林尚恐难安栖。

笔力精到天机微，莫生所画诗我题。君不见天下太平角端语，狐兔草间何足数。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。